Bly 4 nagte en betaal slegs vir 3 vir verblyf wat 4 nagte of langer is. Geldig vanaf 20 Jan 2021 tot 31 Aug 2021.
Dié rustieke, dubbelverdiepinghuis bied slaapplek aan 8 gaste en het 2 slaapkamers, 'n solder, 1 badkamer en 'n oopplan-leefarea. Die hoofslaapkamer het 'n dubbelbed, die tweede kamer het 2 enkelbeddens en die solderkamer het 'n dubbelbed en 2 enkelbeddens. Die solderkamer het ook 'n gastetoilet en die badkamer op die onderste verdieping het 'n bad, wasbak en toilet. Daar is 'n ommuurde buitestort met warm water.
Die kombuis op die onderste verdieping is goed toegerus met 'n yskas, mikrogolf, oond, stoof, klein skottelgoedwasser en ander toebehore. Die oopplan-leefarea langsaan het 'n kaggel en lei na die tuin en rivierbank. Die tuin spog met 'n speelarea vir die jongspan en buitebraai in die skadu naby die rivier se oewer.